12 Euroopa Liidu Teataja 03/4. kd 31978R2514 L 301/10 EUROOPA ÜHENDUSTE TEATAJA 28.10.1978 KOMISJONI MÄÄRUS (EMÜ) nr 2514/78, 26. oktoober 1978, kolmandates riikides seemnekasvatust käsitlevate lepingute registreerimise kohta liikmesriikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, (!) viimati muudetud määrusega (EMÜ) nr 1346/78, (3 eriti selle artikli 3a lõiget 4 ja artiklit 9, ning arvestades, et: määruses (EMÜ) nr 2358/71 sätestatakse, et mitteliikmesriikides seemnekasvatust käsitlevate lepingute registreerimise võib muuta liikmesriikide asutustele kohustuslikuks; seda võimalust tuleks kasutada nende liikide puhul, millel on tähtis osa ühen- duse turu varustamisel; tuleks koostada sellele kriteeriumile vastavate liikide loetelu; käesolevad lepingud hõlmavad mitut järjestikust saagikoristust; sellest tulenevalt tuleks süsteemi otstarbekohaseks kohaldami- seks sätestada, et tuleks registreerida lepingud, mis on sõlmitud enne kõnealuse süsteemi jõustumist, kuid hõlmavad tulevasi saake; määrus (EMÜ) nr 2358/71 nõuab kolmandates riikides seemne- kasvatust käsitlevate lepingute määratlemist; samuti on vaja sätestada, et ühenduses asuv lepingupool peab edastama teatavad andmed lepingu registreerimiseks; liikmesriigid peavad sisse seadma nende lepingute registreeri- mise süsteemi ja on soovitav, et nad määraksid selleks eri asutuse; turu arengu jälgimise ja ühenduse turu korraldamise võimalda- miseks tuleks teavitada komisjoni lepingutes sisalduvast teabest; käesolevas määruses sätestatud meetmed on kooskõlas seemne- turu korralduskomitee arvamusega, () EÜTL 246, 5.11.1971, lk 1. (?) EÜTL 165, 22.6.1978, lk 1. ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas loetletud liikide ja sordirühmadega seonduvad kolmandates riikides seemnekasvatust käsitlevad lepingud, mis on sõlmitud alates 1. veebruarist 1979, ja lepingud, mis on sõlmitud enne kõnealust kuupäeva alates 1. juunist 1980 koristatavate seemnete suhtes, registreeritakse vastavalt käesolevale määrusele. Artikkel 2 Käesoleva määruse kohaldamisel tähendab “liikmesriikides seemnekasvatust käsitlev leping” ühenduses asuva lepingupoole ja kolmandas riigis asuva lepingupoole, kelle seemnetootmine on samaväärne ühenduse omaga, vahel sõlmitud kirjalikku lepingut, millega kolmandas riigis asuv lepingupool kohustub kasvatama seemneid või korraldama seemnete kasvatamist ühenduse lepingupoole nimel, selleks et seemneid osaliselt või täielikult ühendusse sisse vedada. Artikkel 3 Artikliga 1 ettenähtud lepingute registreerimiseks esitab ühen- duses asuv lepingupool artiklis 4 osutatud asutusele vähemalt järgmised andmed: a) riik, kus seemneid kasvatatakse; b) seemnete liigid ja sordid; c) kasvatatavate seemnete kogus, päritolu ja kategooria; d) lepinguga hõlmatud turustusaastad, ühendusse imporditavad hinnangulised kogused, kavandatud tarneperioodid. Artikkel 4 Liikmesriigid kehtestavad artiklis 1 osutatud lepingute registree- rimise süsteemi. Selleks määravad nad registreerimise eest vastutava asutuse ja teatavad komisjonile selle nime ja aadressi enne 1. veebruari 1979.